
Kasutusloa väljastamine (Pimeaed, Jõe tn 1c)

1. ASJAOLUD JA MENETLUSE KÄIK

Narva Linnavalitsusele laekus 16.12.2014 läbivaatamiseks Pimeaed ning Jõe tn 1c, Narva rekonstrueeritud Väike Pimeaia ehiste kasutuslubade taotlused (linnavalitsuse dokumendiregistris nr 12508). 
Esitatud dokumentatsioonis on avastatud puudused, millest on 15.12.2014 taotlejale ja dokumentatsiooni koostajale kirjalikult teatatud. 17.12 2014 teostusdokumentatsiooni koostaja kõrvaldas dokumentides avastatud puudused.

Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt on teostatud Väike pimeaia ehitiste ülevaatus. Narva Linnavalitsuse Arhitektuuri- ja Linnaplaneerimise Ameti Arhitektuuri osakonna linnaaednik Väike pimeaia ehitiste ülevaatusel avastas, et haljasalal muru ei kasva, haljasalade planeering on teostatud ebakorrektselt ning kohati on kivid välja võtmata. Kuna haljasala ehitustööd talvisel hooajal ei ole võimalik korrektselt lõpetada, on otsustatud jätta vaegtöödena 2015. aasta kevadeni.

Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et teostatud ehitustööd vastavad nõuetele ning kasutusloa väljastamiseks takistusi ei ole.

2.   ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS

3.1. Väljastada Pimeaed ning Jõe tn 1c, Narva rekonstrueeritud Väike Pimeaia ehitistele kasutusload.
3.2. Kohustada Linna Arenduse ja Ökonoomika Ametit korraldada Väike Pimeaia haljasala vaegtööde lõpetamise hiljemalt 01.05.2015.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

